**Materijali za 16. sjednicu Školskog odbora OŠ Svetvinčenat (elektroničku) koja će se održati u petak, 15.3. 2024. godine, u vremenu od 11,30 do 18,00 sati**

**DNEVNI RED SJEDNICE:**

1. Usvajanje zapisnika s prethodne sjednice Školskog odbora
2. Nova Uredba o nazivima radnih mjesta, uvjetima za raspored i koeficijentima za obračun plaće u javnim službama (Narodne novine broj: 22/24.).

**1.Usvajanje zapisnika s prethodne sjednice Školskog odbora**

Na prethodnoj sjednici održanoj 28.2.2024. godine u OŠ Svetvinčenat ravnateljica škole predstavila je članovima Školskog odbora Izvješće o stanju sigurnosti, provođenju preventivnih programa i mjerama poduzetim u cilju zaštite prava učenika tijekom 1. polugodišta 2023./24. godine. Također, predstavljena je i realizacija Godišnjeg plana i programa za 1. polugodište šk. godine 2023./24. Prenijeti su podaci o broju učenika planiranih (trenutno- prema predupisima) za upis u 1. razred školske godine 2024./25. Razgovaralo se o sudjelovanjima i rezultatima učenika naše škole na natjecanjima, te o planiranim aktivnostima do proljetnih praznika. Ravnateljica je također prenijela informacije o provedbi Nacionalnih ispita za učenike 4. i 8. razreda. Usvojen je novi Pravilnik o radu školske knjižnice, te su članovi Školskog odbora dali prethodnu suglasnost za zasnivanje radnog odnosa stručnog suradnika psihologa na dodatnih 10 sati tjedno na neodređeno vrijeme ( za psihologicu Marinu Župan, koja već radi u našoj školi).

Usvojene su izmjene i dopune Plana nabave za 2024. godinu zbog uređenja parkirališta od strane vrtića (do naše dvorane), te su članovi Školskog odbora dali suglasnost za korištenje prostora sportske dvorane naše Škole za plesne vježbe KUD-a Savičenta i korektivne vježbe (fitness i pilates) pod vodstvom kineziologa i fizioterapeuta ( Doris Otočan).

Pod razno bilo je govora o dogradnji škole i daljnjim planovima.

1. **Nova Uredba o nazivima radnih mjesta, uvjetima za raspored i koeficijentima za obračun plaće u javnim službama (Narodne novine broj: 22/24.)**

Uredbom o nazivima radnih mjesta, uvjetima za raspored i koeficijentima za obračun plaće u javnim službama (Narodne novine broj: 22/24.), koja je stupila na snagu 1.3.2024. godine propisano je prevođenje dosadašnjih naziva radnih mjesta u javnim službama u nove nazive radnih mjesta, na način da se uz nazive radnih mjesta utvrđene dotadašnjim propisima navedu novi nazivi radnih mjesta s pripadajućim platnim razredom i koeficijentom za obračun plaće. Primjer: dosadašnjim učiteljima razredne nastave sa koeficijentom 1,406 mijenja se naziv u učitelj koji obavlja poslove učitelja razredne nastave, sa koeficijentom 2,01. Također, npr. učitelj engleskog jezika sa koeficijentom 1,406 mijenja naziv u učitelj koji obavlja poslove učitelja engleskog jezika, sa koeficijentom 2,01.

Sukladno članku 36. stavku 4. Zakona o plaćama u državnoj službi i javnim službama ( Narodne novine br. 155/2023.) ravnateljica Osnovne škole Svetvinčenat svim je radnicima ponudila izmjenu ugovora o radu zbog prevođenja sadašnjeg radnog mjesta i upoznala ih s novim koeficijentima i pripadajućim platnim razredom.

Radnicima će Ugovori biti usklađeni sa Zakonom o plaćama u državnoj službi  i javnim službama **i**Uredbom o nazivima radnih mjesta, uvjetima za raspored i koeficijentima za obračun plaće u javnim službama.

Uputom  Ministarstva znanosti i obrazovanja od 8.3.2024. godine (KLASA: 011-01/24-01/00029, URBROJ: 533-05-24-0002) odnosno temeljem članka 114. stavka 1. Zakona o odgoju i obrazovanju u osnovnoj i srednjoj školi , ravnatelju je potrebna suglasnost Školskog odbora samo u slučaju zasnivanja i prestanka radnog odnosa te vas ovim putem samo upoznajemo o promjenama.

Molim da se danas do 18,00 sati očitujete na sve točke dnevnoga reda.

Srdačan pozdrav!

Predsjednica Školskog odbora:

Dr.sc. Viviana Kozina, mag. educ. bio.